সিংহাসন প্ৰতিষ্ঠাৰে শুভাৰম্ভ হ'ব লগীয়া বাৰেচহৰীয়া ভাওনাৰ ক্ষেত্ৰ উন্মোচন কৰিব কেন্দ্ৰীয় গৃহ মন্ত্ৰী ৰাজনাথ সিঙে।
১ৰ পৰা ৪ মাৰ্চলৈকে শোণিতপুৰ জিলাৰ জামুগুৰিহাটৰ পকামূৰা পথাৰত অনুষ্ঠিত হ'বলগীয়া ২২০ বছৰীয়া ঐতিহ্যমণ্ডিত এই ভাওনা মহোৎসৱক সৰ্বাংগ সুন্দৰ ৰূপত উদযাপনৰ প্ৰায় ৮০ লাখ টকাৰ বাজেট ধাৰ্য কৰা হৈছিল।
আনহাতে অতি আকৰ্ষণীয় আৰু অৰ্থৱহভাৱে নিৰ্মাণ কৰি তোলা বিশাল মণ্ডপৰ ২১খন খোলত জামুগুৰিহাটৰ ২২টাকৈ বিভিন্ন ধৰ্মীয় পন্থাই ২ আৰু ৩ মাৰ্চত ৪২খনকৈ অংকীয়া তথা ৰামায়ণ-মহাভাৰতৰ নাট অনুষ্ঠিত কৰিব।
উল্লেখযোগ্য যে বাৰেচহৰীয়া ভাওনা মহোৎসৱৰ প্ৰথম দিনটোত উপস্থিত থকাৰ উদ্দেশ্য কেন্দ্ৰীয় গৃহ মন্ত্ৰী ৰাজনাথ সিঙৰ ভ্ৰমণক কেন্দ্ৰ কৰি সমগ্ৰ অঞ্চলটোতে তিনিতৰপীয়া নিৰাপত্তা ব্যৱস্থা গঢ়ি তোলা হৈছে।
জানিব পৰা মতে, কটকটীয়া নিৰাপত্তা বেষ্টনীৰ মাজত কুসুমতোলাস্থিত দ্বাদশ অসম আৰক্ষী বাহিনীৰ খেলপথাৰত অস্থায়ীভাৱে নিৰ্মাণ কৰা হেলিপেডত গৃহ মন্ত্ৰী গৰাকী উপস্থিত হ'ব।
ইয়াৰ পিছতে তেওঁ বিশেষ বাহনেৰে পকামূৰা পথাৰলৈ ৰাওনা হ'ব। মহোৎসৱটোত অংশগ্ৰহণ কৰি উঠি আবেলি তেওঁ পুনৰ দিল্লীলৈ উভতি যোৱাৰ কথা।
জেইলত কি কৰি থাকে প্ৰেয়সীক টুকুৰা টুকুৰকৈ কাটি ফ্ৰীজত ভৰাই থোৱা আফতাবে ?
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
